sagorsarker/bangla-wikipedia huggingface dataset:
জাকিনথোস মেরিন পার্ক

ন্যাশনাল মেরিন পার্ক অফ জাকিনথোস () () হচ্ছে একটি জাতীয় প্রাণী সংরক্ষণ কেন্দ্র। ১৯৯৯ সালে এটি প্রতিষ্ঠিত হয়। গ্রিসের লাগানাস সাগরের দ্বীপ জাকিনথোসে এর অবস্থান। এই সংরক্ষণ কেন্দ্রটি ন্যাচারা ২০০০ নেটওয়ার্কের আওতাভুক্ত, এবং এর আয়তন প্রায় । লগারহেড সামুদ্রিক কচ্ছপের এটি একটি অন্যতম বাসস্থান। ভূমধ্যসাগরের সামুদ্রিক কচ্ছপ রক্ষায় নির্মিত এটি প্রথম জাতীয় সংরক্ষণকেন্দ্র।
জাকিনথোস মেরিন পার্কের আয়তন লাগানাস সাগর জুড়ে বিদ্যমান। এর দক্ষিণ উপকূল ভূমধ্যসাগরীয় সামুদ্রিক কচ্ছপের একটি অন্যতম বাসা বাঁধার স্থান। এই বাসা বানানোর কার্যক্রম এই সাগরের ছয়টি সৈকতে চলে, যা প্রায় জুড়ে বিদ্যমান। এজন্য এই দ্বীপটি বিশ্বের সর্ববৃহৎ লগারহেড কচ্ছপের বাসস্থানে পরিণত হয়েছে। এই বাসা বাঁধার স্থানগুলো ছাড়াও দূরের দুটো ছোট দ্বীপও এই পার্কের আওতাভুক্ত।
স্টোনওয়াল দাঙ্গা

স্টোনওয়াল দাঙ্গা () সমকামিতার ইতিহাসে একটি গুরুত্বপূর্ণ ঘটনা। নিউ ইয়র্ক সিটির গ্রীনউইচ গ্রামের ক্রিস্টপার রোডের ৫১-৫৩ নাম্বারে স্টোনওয়াল ইন নামে একটা রেস্তরা সমকামীদের আড্ডা দেয়ার স্থান হিসেবে পরিচিত ছিলো বহুদিন ধরেই। ষাট-সত্তুরের দশকে পুলিশ এ ধরনের গে বার গুলোতে হঠাৎ করেই হামলা চালাতো। এ ধরনের বারে এসে পুলিশ সমকামীদের উপর চড়াও হয়ে গণহারে এ্যারেস্ট করে গাড়িতে তুলে নিয়ে যেত। আর সে সময় সমকামীদের পক্ষে তেমন কোন আইন ছিলো না।
১৯৬৯ সালের ২৮শে জুন পুলিশ খুব স্বাভাবিক নিয়মেই গ্রীন উইচের গ্রামের গে-বারটিতে হানা দেয়। কিন্তু সেদিন পুলিশ বারটিতে হানা দিলে সেখানকার লোকেরা অন্য সব সময়ের মতো পিছু না হটে সরাসরি পুলিশের সাথে সম্মুখ- লড়াইয়ে লিপ্ত হয়। থালা বাসন, গ্লাস, বোতল – যার সামনে যা কিছু ছিলো তাই নিয়েই পুলিশের মোকাবেলা শুরু করলো। একটা পর্যায়ে সব পুলিশদের রেস্তরার ভিতরে আবদ্ধ করে ফেলে বাইরে থেকে তালা লাগিয়ে দেয়। সেই পুলিশদের উদ্ধার করতে আরো নিরাপত্তারক্ষীদের পাঠানো হয়। কিন্তু তারা আবদ্ধ সহকর্মীদের দুরবস্থা দেখা ছাড়া খুব একটা সুবিধা করতে পারেলেননা না। জনগণ ততক্ষণে রেস্তরার আশে পাশের রাস্তাগুলো দখল করে নিলো। পুলিশদের ওভাবেই আবদ্ধ করে রেখে দিনভর আর রাত জুড়ে দাঙ্গা চলতে থাকে।
এর পরদিন সমকামীদের সমর্থনে গ্রীনউইচ গ্রামের আশে পাশ থেকে আরো বহু লোক এবং সংগঠন এগিয়ে আসে। পুলিশদের উদ্দেশ্য পাথর ছোঁড়া থেকে আগুন জ্বালানো, পোড়ানো – কোন কিছুই বাদ যায় নি। প্রায় চারশ পুলিশএর সাথে যুদ্ধ করছিলো প্রায় দু হাজার সমকামী।
স্টোনওয়াল ইন-এর প্রভাব পরবর্তি কালের আমেরিকান রাজনীতিতে ব্যাপক ভাবে পড়েছিলো। নিউ ইয়র্কের মেয়র জন লিন্ডসের প্রেসিডেন্টশিয়াল ক্যম্পেইনের সামনে সমকামীরা দল বেঁধে বিক্ষোভ প্রদর্শন করে। তাদের আন্দোলনের মুখে মেয়র পুলিশকে নির্দেশ দিতে বাধ্য হন – সমকামী বারে হানা দিয়ে লোকজনকে গ্রেপ্তার এবং হেনস্তা না করতে। সংখ্যালঘু যৌনপ্রবৃত্তির কারণে সমকামীরা রাষ্ট্রীয়ভাবে যে নিপীড়নের স্বীকার হচ্ছিলেন, তা থেকে মুক্তির পথে এগুতে পারলেন তারা। এই দিনটিকে স্মরণ করে সমকামী অধিকার কর্মীরা প্রতি বছর গৌরব পদযাত্রায় অংশ নিয়ে থাকেন।
বাদামি ভাল্লুক

বাদামী ভাল্লুক (ইংরেজি: Brown Bear) ইউরোপ ও এশিয়ার বিভিন্ন এলাকায় পাওয়া যায়। এই ভাল্লুকের রং বাদামী।
১.ইউরেশীয় বাদামি ভাল্লুক
২.কামচাটকা বাদামি ভাল্লুক
৩.পূর্ব সাইবেরিয়ান বাদামি ভাল্লুক
৪.গোবি মরুভূমির ভাল্লুক
৫.হিমালয়ের বাদামি ভাল্লুক
৬.উসুরি বাদামি ভাল্লুক
৭.মারসিকান বাদামি ভাল্লুক
৮.নীল ভাল্লুক
৯.কান্টাব্রিয়ান বাদামি ভাল্লুক
১০.সিরিয়ান বাদামি ভাল্লুক
১১.গ্রিজলি ভাল্লুক
১২.আলাস্কা পেনিনসুলা বাদামি ভাল্লুক
১৩.কোডিয়াক ভাল্লুক
১৪.ডল দ্বীপের ভাল্লুক
১৫.এবিসি দ্বীপের ভাল্লুক
১৬.স্টিকিন বাদামি ভাল্লুক
১৭.আটলাস ভাল্লুক
১৮.স্টেপ ভাল্লুক
১৯.আঙগাভা ভাল্লুক
২০.ক্যালিফোর্নিয়া গ্রিজলি ভাল্লুক
২১.মেক্সিকান গ্রিজলি ভাল্লুক
এশীয় কালো ভাল্লুক

কালো ভালুক বা এশীয় কালো ভাল্লুক এশিয়া ও আমেরিকা মহাদেশের বিভিন্ন এলাকায় পাওয়া যায়। এই ভাল্লুকের আকার মাঝারি। এই ভাল্লুকের গলায় সাদা V আকারের দাগ আছে। এই ভাল্লুক চাঁদ ভাল্লুক নামেও পরিচিত। এই ভাল্লুক বিভিন্ন প্রকার। এশিয়া ও আমেরিকা মহাদেশের ভাল্লুকের প্রজাতি আলাদা।
এশীয় কালো ভাল্লুক ১.২-২ মিটার পর্যন্ত হয়।
এরা অনেক অলস প্রকৃতির ভাল্লুক। তবে এরা যখন মারামারি করতে যায় তখন এদের অনেকক্ষন পর্যন্ত শক্তি থাকে।
আইইউসিএন প্রধানত বনায়ন ধ্বংস এবং এদের দেহখণ্ডের জন্য শিকারের কারণে এদেরকে সংকটাপন্ন প্রজাতি হিসেবে বিবেচনা করে। বাংলাদেশে কালো ভাল্লুক মহাবিপন্ন প্রজাতি হিসেবে বিবেচিত এবং বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
শ্লথ ভালুক

শ্লথ ভালুক বা কালো ভালুক (), শ্লথ ভাল্লুক ভারতীয় উপমহাদেশের বিভিন্ন জায়গায় পাওয়া যায়। এই জীব কালো রংএর হয়। এই জীব মুলত নিশাচর।
আইইউসিএন এদেরকে সংকটাপন্ন প্রজাতি হিসেবে বিবেচনা করে। বাংলাদেশে কালো ভাল্লুক মহাবিপন্ন প্রজাতি হিসেবে বিবেচিত হলেও সম্ভবত বাংলাদেশ থেকে বিলুপ্ত হয়ে গেছে। এবং বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এই ভাল্লুক সর্বভুক।
জালি অজগর

গোলবাহার বা জালি অজগর বা রেটিকুলেটেড পাইথন (বৈজ্ঞানিক নাম: "Python reticulatus"), () দক্ষিণ পূর্ব এশিয়ার বিভিন্ন জঙ্গলে পাওয়া যায়। এই সাপ প্রায় ২৮ ফুট লম্বা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। প্রজাতিটি ভারতের জাতীয় সাপ।
সবুজ অ্যানাকোন্ডা

সবুজ অ্যানাকোন্ডা সাপ বিষহীন। দক্ষিণ আমেরিকার বিভিন্ন এলাকায় এই সাপ পাওয়া যায়। এই সাপ প্রায় ২৩ফুট পর্যন্ত বাড়তে পারে।
দক্ষিণ আমেরিকা মহাদেশে বিশেষত আমাজন অরণ্যে এদের বাস।
বিভিন্ন স্তন্যপায়ী যেমন হরিণ, ক্যাপিবারা, টাপির, কেইম্যান এদের প্রধান খাদ্য। এমনকি এরা জাগুয়ার পর্যন্ত শিকার করে। ছোট অ্যানাকন্ডা পাখি, মাছ, গিরগিটি, কচ্ছপ খেয়ে বেঁচে থাকে।
এরা পৃথিবীর সবচেয়ে (জীবিত প্রজাতির মধ্যে) ভারি সাপ। এদের ওজন সর্বোচ্চ ২০০ কিলোগ্রাম হতে পারে। সাধারণত পূর্ণবয়স্ক সাপ এর ওজন ১০০ কেজির চেয়ে বেশি হয়। এরা সাধারণত ৪-৬ মিটার (১৩-২০ ফুট) লম্বা হয়। তবে ৯ মিটার (২৮ ফুট) লম্বা এনাকন্ডার কথাও শোনা গেছে। স্ত্রী সাপ পুরুষ দের তুলনায় লম্বা ও ভারি হয়।
এরা নির্বিষ। এরা চমৎকার সাঁতারু। এরা পানিতে ডাঙার কাছে ওৎ পেতে থাকে। যখন শিকার আসে তখন এরা শিকার কে কামড়ে পেচিয়ে ধরে। শিকারের মৃত্যু না হওয়ার আগ পর্যন্ত, এরা শিকার কে ছাড়ে না। শ্বাসচাপ, শ্বাসকষ্ট ও অভ্যন্তরীণ রক্তক্ষরণ এর ফলে শিকার মারা যায়।
স্ত্রী সাপ পুরুষ সাপ অপেক্ষা লম্বা ও ভারী হয়।
চিতল হায়না

চিতল হায়না আফ্রিকার বিভিন্ন বনে পাওয়া যায়। এই হায়না লাস্যময় হায়না নামে পরিচিত। এই হায়না হায়নার হাসি বাগ্ধারার জন্ম দিয়েছে। এই হায়না দলবদ্ধ হয়ে থাকে।
পৃথিবীতে ৪ ধরনের হায়না রয়েছে। চিত্রল হায়েনা, বাদামি হায়না, ডোরাকাটা হায়না, আয়ারডল্ফ। এদের মধ্যে হাসির মতো শব্দ করে চিত্রল হায়না।
হায়না সামাজিক প্রাণী, এরা দলবদ্ধ হয়ে শিকার করে। একটা দলে ৮০-২০০ টি পর্যন্ত হায়না থাকে। হায়না মূলত নিজেদের মধ্যে যোগযোগ রক্ষা করতে হাসির মত শব্দ করে থাকে। শিকার ধরার ক্ষেত্রে, আসন্ন বিপদ থেকে সকলকে সতর্ক করতে। শত্রুকে ভয় দেখাতে, উত্তেজনায় কিংবা ভয় পেলে এরা শব্দ করে থাকে। যা হাসির মতো শোনালেও হাসি নয়। 
৩. ↑হিংস্রতম প্রাণি হায়নার হাসি রহস্য|অব্যয় মিডিয়া
ডোরাকাটা হায়না

ডোরাকাটা হায়না এশিয়া ও উত্তর আফ্রিকার বিভিন্ন বনে পাওয়া যায়। এই হায়েনা আর ইউরোপ মহাদেশে পাওয়া যায় না। এই হায়েনা নিশাচর ও মৃতভোজী। ভারতের ঝাড়খণ্ড, পশ্চিমবঙ্গ ও ওড়িশার সীমান্তবর্তী অঞ্চলে এটি "হুঁড়রা" নামেও পরিচিত।
ভিয়েতনামের কমিউনিস্ট পার্টি

ভিয়েতনামের কমিউনিস্ট পার্টি হল ভিয়েতনাম রাষ্ট্রের শাসক এবং একমাত্র স্বীকৃত বৈধ রাজনৈতিক দল। এটি একটি মার্ক্সবাদ-লেনিনবাদী কমিউনিস্ট পার্টি এবং এটি ভিয়েতনামি পিতৃভূমি ফ্রন্টের একটি অংশ। অধিকাংশ ক্ষেত্রেই ভিয়েতনামের জনগণ ও গণমাধ্যমসমূহ ভিয়েতনামের কমিউনিস্ট পার্টিকে "Đảng" (পার্টি বা দল) অথবা "Đảng ta" (আমাদের পার্টি) হিসেবে অভিহিত করে থাকে।
১৯৩০ সালের ফেব্রুয়ারি মাসে হংকংয়ে অনুষ্ঠিত একটি সম্মেলনে হো চি মিন সহ চিনে নির্বাসিত অন্যান্য ভিয়েতনামি নেতৃবৃন্দ কর্তৃক প্রতিষ্ঠিত হয় ভিয়েতনামের কমিউনিস্ট পার্টি (Việt Nam Đảng Cộng Sản)। উক্ত সম্মেলনে দুই প্রধান প্রতিদ্বন্দ্বী কমিউনিস্ট গোষ্ঠী ইন্দোচিনের কমিউনিস্ট পার্টি (Đông Dương Đảng Cộng Sản) এবং আন্‌নামের কমিউনিস্ট পার্টি (An Nam Đảng Cộng Sản) মিলিত হয়ে গঠিত হয় ভিয়েতনামের কমিউনিস্ট পার্টি। ইন্দোচিনের কমিউনিস্ট লিগ (Đông Dương Cộng Sản Liên Đoàn) নামে অপর একটি কমিউনিস্ট সংগঠনের সদস্যগণ এই সভায় আমন্ত্রিত না হলেও পরবর্তীকালে নবগঠিত কমিউনিস্ট পার্টিতে তাদের সদস্য হিসেবে গ্রহণ করা হয়।
ভিয়েতনামের কমিউনিস্ট পার্টি তাদের পার্টি এবং বিপ্লবের মতাদর্শগত ভিত্তি হিসেবে মার্ক্সবাদ-লেনিনবাদ এবং হো চি মিনের চিন্তাধারাকে গ্রহণ করেছে। কিন্তু আনুষ্ঠানিক ভাবে মার্ক্সবাদী-লেনিনবাদী হওয়া সত্ত্বেও ভিয়েতনামের কমিউনিস্ট পার্টি বাজারের চাহিদাকে স্বীকার করে নিয়ে অর্থনৈতিক সংস্কারের পথে অগ্রসর হয়েছে এবং বেসরকারি উদ্যোগকে অনুমোদন করেছে। কিন্তু রাজনৈতিক ভাবে এখনও কমিউনিস্ট পার্টি তাদের একচ্ছত্র কর্তৃত্ব বহাল রেখেছে।
জার

জার ( বা ) হচ্ছে একপ্রকার উপাধি যা অত্যন্ত ক্ষমতাশালী রাজাকে বোঝাতে ব্যবহৃত হয়। এই উপাধি সহকারে প্রথম রাজা ছিলেন বুলগেরিয়ার জার প্রথম সিমিও। সরকার ব্যবস্থা হিসেবে এর নাম জারডম ()।
"জার" (, , , , , ), হচ্ছে একটি স্লাভিক শব্দ, যা এসেছে মূলক বুলগেরীয় ভাষা থেকে। এর আদি শব্দ বা উপাধিটি ছিলো সিজার (Cæsar), মধ্যযুগের ইউরোপীয় পরিভাষায় যার অর্থ "রাজা" বা "সম্রাট"। এছাড়া রোমান সাম্রাজ্যে রাজার উপাধিও ছিলো "সিজার"।
বক্ষরোম

বক্ষরোম বলতে বোঝায় পুরুষ মানুষের শরীরে ঘাড় ও পেটের মধ্যবর্তী অঞ্চল বুকে উদ্ভূত রোম। বক্ষরোম একটি অপ্রধান যৌন বৈশিষ্ট্য। বয়ঃসন্ধির সময় ও পরে মানবদেহে বক্ষরোমের উদ্ভব ঘটে। এই কারণে এটি মানুষের দেহরোমের অংশবিশেষ।
ভেলাস রোম মানবদেহে শৈশবকাল থেকে উপস্থিত থাকলেও বক্ষরোমের উদ্ভব হয় বয়ঃসন্ধি কালে শরীরে অ্যান্ড্রোজেনের (প্রাথমিকভাবে টেস্টোস্টেরন ও তা থেকে উৎসারিত পদার্থগুলির) প্রভাবে। এই কারণে বক্ষরোমকে টার্মিনাল রোম বলা হয়। এই রোম মাথার চুলের থেকে আলাদা। এই জন্য এটি এক প্রকার অপ্রধান যৌন বৈশিষ্ট্য। পুরুষদের শরীরে টার্মিনাল রোমের পরিমাণ তুলনামূলকভাবে অনেক বেশি হয়। এই রোম প্রধানত দেখা যায় বুকে, পেটে ও মুখে।
বয়ঃসন্ধির শেষ দিকে সাধারণত ১৬ থেকে ১৯ বছর বয়সের মধ্যে বক্ষরোমের উদ্ভব ঘটে। অনেক সময় পরে অর্থাৎ ২০ থেকে ৩০ বছর বয়সের মধ্যেও বক্ষরোমের উদ্ভব ঘটতে দেখা যায়। তাই অনেকের দেহে ৩০ বছর বয়সের আগে পরিপূর্ণ বক্ষরোমের বিকাশ দেখা যায় না। তবে এই বৃদ্ধি পরেও চলতে থাকে। পরিণত বয়সে অ্যান্ড্রোজেনের প্রভাবে রোম মোটা হয়ে আসে।
The following journal articles include sketches of different chest hair patterns and observed percentages of men exhibiting each pattern.
বীভার

বীভার হ্রদ বা জলা ভুমিতে বসবাসকারী জীব। এই জীব নিশাচর এই জীব স্তন্যপায়ী। এই জীব কাঠ জোগাড় করে ঘর তৈরি করে তাতে বাস করে। এই জীব বুদ্ধিমান হয়। এটি খুব সহজেই গাছ কাাটতে পারে । এটি কানাডার জাতীয় প্রাণী।
এরিক ক্ল্যাপটন

এরিক প্যাট্রিক ক্ল্যাপটন (, জন্ম: ৩০শে মার্চ, ১৯৪৫) প্রখ্যাত ব্রিটিশ ব্লুজ রক গিটারিস্ট, গায়ক, গীতিকার, সুরকার এবং সঙ্গীত পরিচালক। ইংল্যান্ডের রিপ্লিতে জন্ম নেওয়া, তৎকালীন সময়ের সবথেকে প্রভাবশালী ও সাড়া জাগানো গিটারিস্ট হিসেবে মূল্যায়িত এরিক ক্ল্যাপটনকে সর্বকালের সর্বশ্রেষ্ঠ গিটারিস্টদের একজন হিসেবে ধরে নেওয়া হয়। রোলিং স্টোন পত্রিকা তাদের ২০০৪ এর প্রকাশিত সর্বকালের সর্বশ্রেষ্ঠ একশ গিটারিস্টের তালিকার চতুর্থতম এবং সর্বকালের সর্বশ্রেষ্ঠ একশ অমর শিল্পীর তালিকার তেপ্পান্ন তম অবস্থানে এরিক ক্ল্যাপটনের নাম প্রকাশ করে।
মালদা জিলা স্কুল

মালদা জিলা স্কুল মালদা জেলার ইংলিশবাজার শহরে অবস্থিত। এই বিদ্যালয় ১৮৫৮ সালে প্রতিষ্ঠিত হয়। এই বিদ্যালয় রাজ মহল রোড ও কৃষ্ণজীবন সান্যাল রোডের মাঝে অবস্থিত। এই বিদ্যালয় মালদা শহরের ইতিহাসের সাথে ওতপ্রোতভাবে জড়িয়ে আছে। বিভিন্ন সময়ে মালদা তথা বাংলার বিভিন্ন মনীষি এই বিদ্যালয়ে পাঠলাভ করেছেন।
১৮৫৭ সালের সিপাহি বিদ্রোহের পর হান্টার কমিশনের সুপারিশ অনুযায়ী এই বিদ্যালয় প্রতিষ্ঠা করা হয়। এই বিদ্যালয় পরে পুরাতন বিদ্যালয় ভবন থেকে সরিয়ে নেওয়া হয়। পুরাতন বিদ্যালয় ভবনে এখন মালদার S.P. Bungalow অবস্থিত। এই বিদ্যালয় পরে এক নীলকুঠিতে চালু করা হয়। তারও পরে নীলকুঠিগুলিতে আবাসিক বিভাগ রেখে বাকি বিদ্যালয়কে পার্শ্ববর্তী এক কার্যদফতরে সরিয়ে নেওয়া হয়। এই বিদ্যালয়ে পরে আরো ভবন যোগ করা হয়।
মালদা জিলা স্কুলের প্রধান শিক্ষক নবীন বসু বিপ্লবীদের হাতে নিহত মালদার প্রথম ব্যক্তি।
এখন বিদ্যালয়টিতে নিম্নোক্ত ভবন আছে।
আগে হিন্দু ও মুসলিম ছাত্রদের জন্য ভিন্ন আবাসিক থাকলেও এখন একটাই হস্টেল আছে যার নাম মালদা জিলা স্কুল হস্টেল।
এই স্কুলের পোশাক সাদা জামা ও খাকি প্যান্ট । এছহাড়া সাদা কেটস ,সাদা মোজা ও অশোক স্তম্ভ সংবলিত ব্যাজ পড়া বাধ্যতা মুলক। শীতকালে নেভি ব্লু সোয়েটার পড়ার অনুমতি আছে।
বিশ্ব কবিতা দিবস

১৯৯৯ সালে ইউনেস্কো ২১ মার্চ তারিখটিকে বিশ্ব কবিতা দিবস হিসেবে ঘোষণা করে। এই দিবস পালনের উদ্দেশ্য হল বিশ্বব্যাপী কবিতা পাঠ, রচনা, প্রকাশনা ও শিক্ষাকে উৎসাহিত করা। ইউনেস্কোর অধিবেশনে এই দিবস ঘোষণা করার সময় বলা হয়েছিল, "এই দিবস বিভিন্ন জাতীয়, আঞ্চলিক ও আন্তর্জাতিক কবিতা আন্দোলনগুলিকে নতুন করে স্বীকৃতি ও গতি দান করবে।"কবিতা মানুষের জীবন এবং তার পরিবেশের সাথে একাত্ম ভাবে জড়িত। কবিতা পাঠ এবং কবিতা দিবস উদযাপনের মধ্য দিয়েই কবিতার মহত্ব প্রকাশিত হয়।
পূর্বে অক্টোবর মাসে বিশ্ব কবিতা দিবস পালন করা হত। প্রথম দিকে কখনও কখনও ৫ অক্টোবর এই উৎসব পালিত হলেও বিংশ শতাব্দীর শেষভাগে রোমান মহাকাব্য রচয়িতা ও সম্রাট অগস্টাসের রাজকবি ভার্জিলের জন্মদিন স্মরণে ১৫ অক্টোবর এই দিবস পালনের প্রথা শুরু হয়। অনেক দেশে আজ, এবং অক্টোবর মাসের কোনো দিন জাতীয় বা আন্তর্জাতিক কবিতা দিবস পালন করা হয়। এই দিবসের বিকল্প হিসেবে অক্টোবর অথবা নভেম্বর মাসের কোনো দিন কবিতা দিবস পালনেরও প্রথা বিদ্যমান।
কবিত্ব হল নিজের প্রাণের মধ্যে পরের প্রাণের মধ্যে ও প্রকৃতির মধ্যে প্রবেশ করার ক্ষমতা, কবি নিজের কল্পনা দিয়ে শব্দের ওপর শব্দ সাজিয়ে এক অপরূপ মায়ার জগৎ তুলে ধরেন।- রবীন্দ্রনাথ ঠাকুর
কবিতার বিশেষত্ব হচ্ছে তার গতিশীলতা। সে শেষ হয়েও শেষ হয় না।-রবীন্দ্রনাথ ঠাকুর
কবিতা হল শক্তিপ্রদ আবেগের স্বতঃস্ফূর্ত প্রবাহ।- ওয়ার্ডসওয়ার্থ
কবিতার এমন চিত্রকার্য যা দেখার চেয়ে বেশি অনুভূত হয়।- লিওনার্দো দ্য ভিঞ্চি
সব শিল্পকলার ভগিনী এবং সব ভাবধারার জন্মদাত্রীই হল কবিতা।-উইলিয়াম কনজারভ
জনগণকে জাগিয়ে তোলার অস্ত্রই হলো কবিতা।- কাজী নজরুল ইসলাম
কবিতা পাখির মতো, এটি সকল সীমান্ত উপেক্ষা করে।-ইয়েকজনি ইয়েভুশেঙ্কো
এই বিশ্বের যা কিছু সুন্দর যা মহৎ তাকেই চিরঞ্জীব করে কবিতা।- শেলি
কবিতা হচ্ছে সাহিত্যের রানী।-টমাস স্পাট
এই বিশ্বের কবিতা কখনো মরে যায় না।- জন কিটস
নূর-উল-আইন

নূর-উল-আইন "আলোর চোখ"; ইরানের সম্রাজ্ঞী ফারাহ পাহলভির জন্য তৈরি টায়রায় খচিত প্রধান হীরক খন্ড। টায়রাটি ১৯৫৮ সালে শাহ মোহাম্মদ রেজা পাহলভির বিয়ের সময় তৈরি করা হয়েছিল। মনে করা হয় এটি ভারতের গোলকোন্দা খনি থেকে উত্তোলন করা হয়েছিল এবং ঊনবিংশ শতাব্দীতে নাদির শাহ আফসার ভারত জয় করে ইরানের ইম্পেরিয়াল কালেকশনে নিয়ে আসেন।
এটি বিশ্বের অন্যতম বৃহৎ গোলাপি হীরক খন্ড এবং মনে করা হয় তা আরও বড় একটি গোলাপি হীরক খন্ডের অংশ ছিল। ঐ বড় হীরক খন্ডটি দুই ভাগ করা হয় যার একটি অংশের নাম হয় নূর-উল-আইন এবং অন্যটি হয় দরিয়া-ই-নূর হীরা। দুটো অংশই এখন ইরানের মুকুটের রত্নের অংশ।
Anna Malecka, "The Mystery of the Nur al-Ayn Diamond", Gems & Jewellery: The Gemmological Association of Great Britain, volume 23 (7), August/September 2014, pp. 20–22.
পতিত ফ্লর এমে

পতিত ফ্লর এমে (ফরাসি: P'tite fleur aimée; "ছোট্ট আদরের ফুল") ("পতিত ফ্লর ফানে" অর্থাৎ "ছোট্ট ফ্যাকাশে ফুল" হিসেবেও পরিচিত) ভারত মহাসাগরে অবস্থিত ফ্রান্সের অধীন রেউনিওঁ দ্বীপের গান হিসেবে পরিচিত। যখন "লা মার্সেইয়েজ" সরকারি জাতীয় সঙ্গীত ছিল, তখন "পতিত ফ্লর এমে" কে একটি স্থানীয় বেসরকারি সঙ্গীত হিসেবে বিবেচনা করা হতো। এই গানের কথা দিয়েছেন জর্জ ফুর্কাদ এবং সুর দিয়েছেন জুল ফসি।
লা মার্সেইয়েজ

লা মার্সেইয়েজ ("মার্সেই শহরের গান"; ফরাসি: La Marseillaise আ-ধ্ব-ব: la maʁsɛˈjɛz) পশ্চিম ইউরোপের রাষ্ট্র ফ্রান্সের জাতীয় সঙ্গীত। এই গানের কথা এবং সুর দিয়েছেন ক্লদ জোসেফ রুজে দ্য লিল‌।
"লা মার্সেইয়েজ" গানটি ফ্রান্স থেকে অস্ট্রিয়ার মধ্যে যুদ্ধের ঘোষণা অনুসরণ করে ক্লদ জোসেফ রুজে দ্য লিল ২৫শে এবং ২৬শে এপ্রিল ১৭৯২ এর রাতে স্টার্সবর্গে রচনা করেছেন। এর আসল নাম ছিল ""চান্ট দে গুএররে পোউর লারমে ডু রহিন"" (রাইনের সৈন্যবাহিনীর যুদ্ধের গান) এবং সেনাপতি নিকোলাস লুকনেরের উপর একে উত্সর্গিত করা হয়েছে।
সঙ্গীতটি ফরাসি বিপ্লবের সূচনা ঘটায় এবং এই সময় এটি ""মার্সেইয়েজ"" নামে রূপান্তর হয়। কারণ মার্সেই থেকে প্যারিসে আগত স্বেচ্ছাসেবকেরা (Fédérés) রাস্তাতে এটি গেয়েছিলেন।
ক্যারন (উপগ্রহ)

ক্যারন বা শ্যারন সৌরজগতের বামন গ্রহ প্লুটোর সর্ববৃহৎ ও প্রথম আবিষ্কৃত উপগ্রহ। এটি ১৯৭৮ খ্রিষ্টাব্দের ২২ জুন "ইউনাইটেড নেশনস ন্যাভাল অবযারভেটরি ফ্ল্যাগস্টাফ স্টেশন" কর্তৃক আবিষ্কৃত হয়। ২০০৫ খ্রিষ্টাব্দে প্লুটোর আরো দুটি উপগ্রহ (নিক্স এবং হাইড্রা) আবিষ্কৃত হওয়ার পর ক্যারনকে আরো ডাকা হতে থাকে (134340) Pluto I নামে। নাসা'র "নিউ হরাইজন" মিশন ২০১৫ খ্রিষ্টাব্দের জুলাই মাসে প্লুটো এবং ক্যারন ভ্রমণ করবে বলে শিডিউল করা হয়েছে।
ক্যারনকে কখনও কাইরন (Chiron)-এর সাথে গুলিয়ে ফেললে চলবে না, কারণ ক্যারন হলো সৌরজগতের একটি উপগ্রহ, অন্যদিকে কাইরন হলো সৌরজগতের বাইরের অন্য সৌরজগতের একটি বামন গ্রহ।
বাংলায় একে অনেকে "চ্যারন" বলে থাকেন, তবে এর সঠিক উচ্চারণ হলো "ক্যারন" বা "শ্যারন"। সাধারণত মার্কিন যুক্তরাষ্ট্র ও অন্যান্য ইংরেজিভাষী বিশ্বে "শ্যারন" নামটি বেশি প্রচলিত।
১৯৯০'র দিকে, হাবল টেলিস্কোপের নেয়া ছবিগুলোই প্রথম প্রমাণ করতে সক্ষম হয় যে, প্লুটো এবং ক্যারন আলাদা আলাদা গোলাকৃতি। পরবর্তিতে ভূমি থেকে পরিচালিত টেলিস্কোপের ক্ষেত্রেও এ্যাডাপ্টিভ অপটিক্স-এর উন্নয়ন প্লুটো এবং ক্যারনের আলাদা গোলাকৃতির ব্যাপারটি সমাধান করা সম্ভব হয়।
ওকাপি

ওকাপি ("Okapia johnstoni"; উচ্চরণ: ) একধরনের তৃণভোজী প্রাণী। এই প্রাণী আফ্রিকার বাইরে পাওয়া যায় না। এই প্রাণী গণপ্রজাতন্ত্রী কঙ্গো দেশের জাতীয় প্রাণী।
আকৃতিগত ভাবে জিরাফের সঙ্গে ওকাপির বেশি মিল নেই। তবুও, বৈজ্ঞানিক দৃষ্টিতে বিচার-বিশ্লেষণ করে, বর্তমানে একে জিরাফ পরিবারের-ই অন্তর্ভুক্ত করা হয়েছে, এবং বিজ্ঞান সম্মত নাম দেওয়া হয়েছে "ওকাপিয়া জনস্টনি" ("Okapia Johnstoni")। স্থানীয় নাম ওকাপির সঙ্গে আবিষ্কারক জনস্টনের নামটা জুড়ে দিয়ে নামকরণ করা হয়েছে।
এই প্রাণীর আকৃতি কিছুটা জিরাফের মত। তবে আকার অনেক ছোট। এর গায়ের রং বাদামী। এর লেজের কাছে ও পেছনের পায়ে সাদা কালো ডোরা কাটা দাগ আছে। এজন্য আগেকার দিনে একে জেব্রার সগোত্র বলেই মনে করা হত। দেহের তুলনায় গলাটা এদের বেশ লম্বা, যদিও জিরাফের মতো অতটা লম্বা নয়। এর মাথার গড়নও অনেকটা জিরাফের মতো। শুধু তাই নয়, পুরুষ ওকাপির মাথার উপরে জিরাফের তথাকথিত দুটো শিঙের মতো ১.৫ সে.মি উপবৃদ্ধি দেখা যায়। মাথায় দুটো বড়ো বড়ো কান, এজন্য এর শ্রবণ শক্তি অত্যন্ত প্রখর।
ওকাপি জোড়খুর বিশিষ্ট তৃণভোজী রোমন্থক প্রাণী। এর সবল জিভ বেশ লম্বা। অনেকটা জিরাফের মতো। এজন্য সে গলা বাড়িয়ে, মগডালের কচি কচি পাতাসহ ছোট ছোট শাখা-প্রশাখা, জিভের সাহায্যে জড়িয়ে ধরে মুখের মধ্যে টেনে নেয়, যেমনটি করে থাকে জিরাফ। প্রথমে গরুর মতো গপ গপ করে গিলে খায়। তারপর অবসর সময়ে বসে জাবর কাটে।
ওকাপি সাধারণত জোড় বেঁধে নতুবা একাকী বনের মধ্যে বিচরণ করে, এবং গাছের মগডালের কচি কচি পাতা খেয়ে জীবনধারণ করে। এদের ঘ্রাণশক্তি এবং শ্রবণশক্তি অত্যন্ত প্রখর। বড় বড় কান-ই তার প্রকৃষ্ট প্রমাণ। এরা বেশ সচেতন এবং সতর্ক, সামান্য বিপদের সম্ভাবনা দেখলেই গাছপালা ও লতাগুল্মোর মধ্য দিয়ে অবিশ্বাস্য দ্রুতগতিতে পালিয়ে যায়।
ওয়ার্ল্ড কনজারভেশন ইউনিয়ন (আইইউসিএন) সম্প্রতি হুমকির তালিকায় থাকা প্রাণীদের নাম প্রকাশ করেছে৷ সেখানে দেখা যাচ্ছে, কঙ্গোর উত্তর-পূর্বাঞ্চলে থাকা এই ওকাপির সংখ্যা নব্বইয়ের দশকে ছিল ৪,৪০০৷ দশ বছর পর এই সংখ্যা দাঁড়ায় ২,৫০০ তে৷ কঙ্গোর সহিংসতা এবং খনি ব্যবসাকে এ জন্য দায়ী করা হচ্ছে৷
কানঠুটি

কানঠুটি নামটি পুর্তগিজ বা স্প্যানিস ফ্লামেঙ্গো থেকে যার অর্থ আগুনরঙ্গা। এর বিশেষ গোলাপি পালকের জন্য এমন নাম হয়েছে।
কানঠুটি ফিনিকোপ্টেরিফর্মিস (Phoenicopteriformes) বর্গের অন্তর্গত একদল লম্বা পানিকাটা পাখি। এ বর্গে মাত্র একটি গোত্র ও জীবিত পাখিদের একটিমাত্র গণ রয়েছে। এ গণে মোট ছয়টি প্রজাতি রয়েছে। এর মধ্যে দু'টি প্রজাতির আবাস নতুন বিশ্বে ও বাকি দুইটির আবাস পুরাতন বিশ্বে। সব কানঠুটির পা সরু ও লম্বা, ঠোঁট নিম্নমুখী, লেজ খাটো, গলা লম্বা ও বক্রাকার। বছরের নির্দিষ্ট সময়ে এদের সকলের সারা শরীর বা শরীরের অংশ গোলাপি বর্ণ ধারণ করে। এদের উচ্চতা ৯০ থেকে ১৫০ সেন্টিমিটার পর্যন্ত হয়।
কানঠুটি অত্যন্ত দলবদ্ধ স্বভাবের। প্রায়ই দলবদ্ধভাবে এদের উড়তে বা নদী ও সমুদ্রতীরে বিচরণ করতে দেখা যায়। একেক দলে ১০০টিরও বেশি কানঠুটি বিচরণ করে। বিভিন্ন ছোট প্রাণী এরা খাদ্য হিসেবে গ্রহণ করে।
লুৎফর রহমান রিটন

লুৎফর রহমান রিটন (জন্ম: ১ এপ্রিল ১৯৬১) একজন বাংলাদেশী ছড়াকার, যিনি সত্তরের দশকে আত্মপ্রকাশ করেন। তার শিশুতোষ ছড়া ও কবিতা বিংশ শতকের শেষভাগে জনপ্রিয়তা লাভ করেছেন। ২০০৭ সালে তিনি বাংলা একাডেমী সাহিত্য পুরস্কার লাভ করেন। ২০২৪ সালে তিনি একুশে পদক লাভ করেন।
পুরনো ঢাকার ওয়ারী এলাকায় তার শৈশব অতিবাহিত হয়। ১৯৭৯ খ্রিষ্টাব্দে নবাবপুর সরকারি উচ্চ বিদ্যালয় থেকে এসএসসি ও ১৯৮১ খ্রিষ্টাব্দে ঢাকা কলেজ থেকে এইচএসসি পরীক্ষা দেন। ঢাকা বিশ্ববিদ্যালয়ের অধীনে ১৯৮৯ খ্রিষ্টাব্দে আবুজর গিফারি কলেজ থেকে স্নাতক শেষ করেন।
তিনি ২০০১ খ্রিষ্টাব্দে জাপানে বাংলাদেশের কালচারাল এটাশে নিযুক্ত হয়েছিলেন। সাবেক সম্পাদক হিসেবে ছোটদের কাগজ (অধুনালুপ্ত); জাপানস্থ বাংলাদেশ দূতাবাসের সাবেক ফার্স্ট সেক্রেটারি (২০০০-২০০১) ছিলেন। গত কয়েক বছর ধরে পরিবার নিয়ে কানাডায় বসবাস করছেন।
তার প্রকাশিত গ্রন্থের সংখ্যা শতাধিক। উল্লেখযোগ্য প্রকাশিত গ্রন্থ: ছড়া: ধুত্তুরি (১৯৮২); ঢাকা আমার ঢাকা (১৯৮৪); উপস্থিত সুধীবৃন্ধ (১৯৮৪); হিজিবিজি (১৯৮৭); তোমার জন্য (১৯৮৯); ছড়া ও ছবিতে মুক্তিযুদ্ধ (১৯৮৯); রাজাকারের ছড়া (১৯৯৯); শেয়ালের পাঠশালা (১৯৯২); রোকনুজ্জামান খান দাদাভাই স্মারকগ্রন্থ (২০০০); নেপথ্য কাহিনী (২০০১)।
পবই হ্রদ

পবই হ্রদ মুম্বইয়ের উত্তর শহরতলির পবই উপত্যকায় অবস্থিত একটি কৃত্রিম হ্রদ। ১৮৯১ সালে ব্রিটিশ কর্তৃপক্ষ এই হ্রদটি খনন করেন। ফ্রামাজি কাভাসজি পবই এস্টেটের নামানুসারে এই হ্রদের নামকরণ করা হয়। যে অঞ্চলে এই হ্রদটি অবস্থিত সেই অঞ্চলটির নামও পবই। ভারতের অগ্রণী বিজ্ঞান ও প্রযুক্তি শিক্ষাপ্রতিষ্ঠান ভারতীয় প্রযুক্তি সংস্থান, বম্বে এই হ্রদের পূর্বদিকে অবস্থিত। অপর একটি প্রসিদ্ধ সংস্থা ন্যাশানাল ইনস্টিটিউট অফ ইন্ডাস্ট্রিয়াল ইঞ্জিনিয়ারিং (এনআইটিআইই) এই হ্রদের সন্নিকটে অবস্থিত। বর্তমানে এই হ্রদকে ঘিরে বসতি অঞ্চল ও বিলাসবহুল হোটেল গড়ে উঠেছে। ফলে সাম্প্রতিক বছরগুলিতে এই হ্রদের চারপাশের জনসংখ্যাও বৃদ্ধি পেয়েছে। 
হ্রদখননের সময় এই হ্রদটির আয়তন ছিল এবং এর গভীরতা ছিল (তীরবর্তী স্থান) থেকে পর্যন্ত।
হ্রদটির জলের গুণমান অনেক অবনতি পর্যায়ের মাধ্যমে সর্বস্বান্ত হয়েছে। পবই হ্রদের জল পূর্বে মুম্বই শহরে পানীয় জল হিসেবে সরবরাহ করা হত। বর্তমানে দূষণের জন্য এই হ্রদের জল অপেয় বলে ঘোষিত হয়েছে। তবে হ্রদটি এখনও একটি পর্যটক আকর্ষক স্থান।
হ্রদটি সড়কপথে মুম্বাই থেকে , শিব, এবং কুর্লা অথবা সান্তাক্রজ ও আন্ধেরি হয়ে তটস্থ। মুম্বাই উপনগরীয় রেলের মধ্য লাইন স্থিত কঞ্জুরমার্গ স্টেশন হ্রদটি সবচাইতে নিকটতম রেলওয়ে স্টেশন। এছাড়াও যোগেশ্বরীর কাছে পশ্চিম দ্রুতগতি মহাসড়কের সাথে সংযুক্ত "জেভিএল" রোড দ্বারও পওয়াই লেক যাওয়ার সহজতম পথ।
সাম্যবাদী বিপ্লব

সাম্যবাদী বিপ্লব বা কমিউনিস্ট বিপ্লব () হলো মার্কসবাদী ধারণার দ্বারা অনুপ্রাণিত একটি "প্রলেতারীয় বিপ্লব", যার লক্ষ্য এবং উদ্দেশ্য হলো প্রচলিত পুঁজিবাদী ব্যবস্থার অবসান ঘটিয়ে কমিউনিজম এবং সমাজতন্ত্র (অর্থাৎ রাষ্ট্রনিয়ন্ত্রিত উৎপাদন ব্যবস্থা) প্রতিষ্ঠা করা। মার্কসবাদী বিশ্বাস অনুসারে সমগ্র বিশ্বের শ্রমিকশ্রেণিকে একত্রিত হয়ে নিজেদের পুঁজিবাদী শোষণের হাত থেকে মুক্ত করতে হবে যাতে শ্রমিকশ্রেণির দ্বারা পরিচালিত একটি বিশ্ব গড়ে তোলা সম্ভব হয়।
লেনিনবাদ এই যুক্তি দেখায় যে, সাম্যবাদের প্রলেতারীয় চরিত্রের আত্মপ্রকাশ ঘটেছে কমিউনিস্ট পার্টি গড়ার মধ্যে। এই কমিউনিস্ট পার্টি বৈজ্ঞানিক সমাজতন্ত্রের সংগে স্বতঃস্ফূর্ত শ্রমিক আন্দোলনের মিলন ঘটিয়েছে। মার্কসবাদ-লেনিনবাদ সমাজবিপ্লবের ধরনগুলো চিহ্নিত করেছে এবং দেখিয়েছে যে প্রলেতারিয়েতের ভ্যানগার্ড পার্টি দ্বারা পরিচালিত কমিউনিস্ট বিপ্লব বস্তুত সর্বোচ্চ ধরনের সমাজবিপ্লব এবং পূর্বোক্ত সকল বিপ্লব থেকে মূলগতভাবে পৃথক। এই বিপ্লব হচ্ছে চিরাচরিত সম্পত্তি সম্পর্কের সংগে একেবারে আমূল বিচ্ছেদ।
স্পেস শাটল চ্যালেঞ্জার দুর্ঘটনা

স্পেস শাটল "চ্যালেঞ্জার" দুর্ঘটনা হচ্ছে একটি মহাকাশযান সংশ্লিষ্ট দুর্ঘটনা, যা সংঘটিত হয় ১৯৮৬ সালের ২৮ জানুয়ারি। সেদিন উড্ডয়নের ৭৩ সেকেন্ড পর যান্ত্রিক সমস্যার কারণে স্পেস শাটল চ্যালেঞ্জার ভেঙে টুকরো হয়ে যায়, এবং এর আরোহী সাত জন মহাকাশচারী মারা যান। এর ধ্বংসাবশেষ পতিত হয় আটলান্টিক মহাসাগরে, যুক্তরাষ্ট্রের ফ্লোরিডা উপকূলের কাছে। দুর্ঘটনটি ঘটার সময় ছিলো উত্তর আমেরিকার পূর্বাঞ্চলীয় আঞ্চলিক সময় সকাল ১১টা ৩৯ মিনিট, বিকাল ৪টা ৩৯ মিনিট (ইউটিসি)।
জঁ জ্যনে

জঁ জ্যনে (, আ-ধ্ব-ব: [ʒɑ̃ ʒəˈnɛ]) (১৯শে ডিসেম্বর, ১৯১০ – ১৫ই এপ্রিল, ১৯৮৬) ছিলেন এক বিশিষ্ট ফরাসি ঔপন্যাসিক, নাট্যকার, কবি, প্রাবন্ধিক ও রাজনৈতিক অধিকার আন্দোলন কর্মী। প্রথম জীবনে তিনি ছিলেন এক যাযাবর ও ছিঁচকে অপরাধী। পরবর্তী জীবনে তিনি লেখালেখি শুরু করেন। তার প্রসিদ্ধ রচনাগুলির মধ্যে উল্লেখযোগ্য উপন্যাস "কুইরিল অফ ব্রেস্ট", "দ্য থিফস জার্নাল" ও "আওয়ার লেডি অফ দ্য ফ্লাওয়ার্স"; নাটক "দ্য ব্যালকনি", "দ্য ব্ল্যাকস", "দ্য মেইডস", ও "দ্য স্ক্রিনস"। জ্যনে একজন সমকামী ছিলেন।
†"Journal du voleur" গ্রন্থের বঙ্গানুবাদ "একটি চোরের কড়চা" নামে ২০০৬ সালে কলকাতা থেকে প্রকাশিত হয়; অনুবাদক ছিলেন শিলাদিত্য রায়।
হিলফুল ফুজুল

হিলফুল ফুজুল () ছিল একটি সামাজিক সংঘ। এর শাব্দিক অর্থ হলো "শান্তি " বা "কল্যাণের শপথ" (হলফ অর্থ শপথ এবং ফুযুল বা ফযিলত মানে মঙ্গল)। এটি জিলকদ মাসে প্রতিষ্ঠিত হয়। ১৭ বছর বয়সে এই সংঘ প্রতিষ্ঠা করেন মুহাম্মাদ। এটি পৃথিবীর ইতিহাসের প্রথম শান্তি সংঘ। এই সংঘ পবিত্র মক্কায় প্রতিষ্ঠিত হয়। মুহাম্মাদ ইসলাম পূর্বযুগে এই সংঘ প্রতিষ্ঠা করেন। এই সংগঠনের কাজ ছিল পীড়িতদের সাহায্যদান, দুস্থদের আশ্রয়দান এবং অসহায়দের সহায়তা করা। বিদেশি ব্যবসায়ীদের জান মালের সুরক্ষার নিশ্চয়তা দেয়া ইত্যাদি। এ সংগঠনের প্রভাবে মক্কা অনেক বিপর্যয় থেকে রেহাই পায়। কাবা ঘরের কালোপাথর পুনঃস্থাপনেও এই সংঘটি ভূমিকা পালন করে। তাছাড়া হিলফুল ফুজুল মক্কাবাসীদের অনেক বিপর্যয় ঝামেলা ইত্যাদি আরো নানা সমস্যা থেকে সমগ্র মক্কাবাসীকে রক্ষা করেছিল।
কুরাইশ জাতি নিজেদের মধ্যে নানা ঝামেলায় জড়িয়েছিল। এক অমীমাংসিত খুনের মামলায় যুদ্ধ অবধি বেধে যায়। যা ফিজার যুদ্ধ নামে পরিচিত। এই যুদ্ধ ৫ বছর অব্যাহত ছিল অনেক কুরাইশ নেতা সিরিয়া ও আবিসিনিয়ায় চলে যান, যেখানে তারা শান্তি পাবেন। এইসব জায়গায় শক্ত আইন বলবৎ থাকলেও আরবে ছিল না।
ফিজর যুদ্ধের পরিণতি হিসাবে কুরাইশরা বুঝতে পারে, মক্কা শহরের অবনতি নিজেদের মধ্যকার ঝামেলার ফল। ইয়েমেনের যাবিদ শহরের এক বণিক শাম এলাকার কিছু ব্যক্তিকে কিছু দ্রব্য বিক্রি করে প্রতারিত হয়ে কুরাইশদের দ্বারস্থ হন।
এই সব ঘটনার জেরে আব্দুল্লাহ ইবন জা'দানের ঘরে সভা বসে। এর বক্তব্য ছিল 
এই সভাকে সফল করার জন্য কিছু ব্যক্তি কাবা ঘরে মিলিত হন। কাবাঘরের কালো পাথরে জল ঢেলে তা পান করেন। এই চুক্তিকে কাবাঘরের ভেতরে রাখা ছিল। প্রত্যেকে মাথার উপর নিজের ডান হাত রাখেন। তারা বিশ্বাস করতেন আল্লাহ তাদের সহায়।
এই ব্যক্তিদের মধ্যে মুহাম্মাদও ছিলেন। আবু বকর সিদ্দিককেও এই চুক্তির অন্যতম অংশগ্রহণকারী মনে করা হয়।
আহলে কিতাব

আহলে কিতাব () হচ্ছে সেই সব জাতি যাদের উপর প্রত্যাদেশ সংবলিত ধর্মগ্রন্থ অবতীর্ণ হয়েছিল। এই জাতিগুলো প্রধানত আব্রাহামীয় মতবাদে বিশ্বাসী। মূলত ইহুদি ও খ্রীস্ট ধর্মাবলম্বী মানুষদের ইসলামীয় দর্শন অনুযায়ী এই অবিধায় ভুষিত করা হয়। কারণ কুরআন অনুসারে ইহুদিদেরকে তাওরাত ও খ্রিষ্টানদেরকে ইনজিল কিতাব দেওয়া হয়েছিল।
ইসলামী শরিয়ত অনুযায়ী আহলে কিতাবদের জবাই করা পশুর মাংস খাওয়া হালাল আল্লাহ ছাড়া অন্য কারো নামে জবাই করা না হলেও এবং তাদের মহিলাদের সাথে বৈবাহিক সম্পর্কের অনুমতি আছে। তবে মুসলিমরা ইহুদী, খ্রিষ্টানদের উৎসবে অংশগ্রহণ করে না এবং তাদের যেসব বিশ্বাস ও রীতিনীতি ইসলামের সাথে সাংঘর্ষিক সেগুলো প্রত্যাখ্যান করে।
চীনের গৃহযুদ্ধ

চীনা গৃহযুদ্ধ হল কুওমিনতাং (অথবা চীনের জাতীয়তাবাদী পার্টি) এবং চীনের কমিউনিস্ট পার্টির মধ্যে অনুষ্ঠিত চিনের এক অভ্যন্তরীণ যুদ্ধ। ১৯২৭ সালের এপ্রিল মাসে উত্তরের অভিযানের মধ্যেই এই যুদ্ধের সূচনা হয়। এই যুদ্ধ প্রকৃতপক্ষে ছিল পাশ্চাত্য বিশ্বের সমর্থনপুষ্ট চিনের জাতীয়তাবাদী দল কুওমিনতাং এবং সোভিয়েত সমর্থনপুষ্ট চীনের কমিউনিস্ট পার্টির মধ্যে এক মতাদর্শগত সংগ্রাম। গণপ্রজাতান্ত্রিক চিনে সাধারণত এই যুদ্ধ "মুক্তিযুদ্ধ" হিসেবে অভিহিত হয়ে থাকে।
নিরবচ্ছিন্নভাবে এই যুদ্ধ অব্যাহত থাকে দ্বিতীয় চীন-জাপান যুদ্ধ পর্যন্ত। এই সময় কুওমিনতাং এবং কমিউনিস্ট পার্টি ঐক্যবদ্ধ হয়ে গঠন করে দ্বিতীয় যুক্ত ফ্রন্ট। ১৯৪৫ সালে জাপানের পরাজয়ের মধ্যে দিয়ে দ্বিতীয় বিশ্বযুদ্ধের পরিসমাপ্তি ঘটে। এরপরই ১৯৪৬ সালে চীনে পুনরায় পূর্ণমাত্রায় গৃহযুদ্ধ আরম্ভ হয়। এর চার বছর পরে চীন প্রত্যক্ষ করে এক বিশাল রাজনৈতিক উত্তেজনার অবসান, যখন নবগঠিত গণপ্রজাতান্ত্রিক চীন সম্পূর্ণভাবে চীনের মূল ভূখণ্ডকে নিয়ন্ত্রণ করতে শুরু করে এবং প্রজাতান্ত্রিক চীনের নিয়ন্ত্রণ কেবলমাত্র তাইওয়ান, পেংঘু, কিনমেন, মাৎসু এবং অন্যান্য সংলগ্ন দ্বীপসমূহে সীমাবদ্ধ হয়ে পড়ে। অদ্যাবধি যেহেতু এই গৃহযুদ্ধে অংশগ্রহণকারী দু'পক্ষের মধ্যে কোন যুদ্ধবিরতি অথবা কোন শান্তিচুক্তি স্বাক্ষরিত হয়নি সেহেতু এই যুদ্ধের আনুষ্ঠানিক ইতি নিয়ে বিতর্ক রয়ে গিয়েছে। বর্তমানে প্রজাতান্ত্রিক চীন এবং গণপ্রজাতান্ত্রিক চীনের মধ্যে ঘনিষ্ঠ অর্থনৈতিক আদানপ্রদান রয়েছে।
চিনের সর্বশেষ সাম্রাজ্য কিং সাম্রাজ্যের পতন ঘটে ১৯১১ সালে।
কাফ প্যারেড

কফ প্যারেড (মারাঠি: कफ परेड) দক্ষিণ মুম্বইয়ের একটি উচ্চবিত্ত জনবসতি এলাকা। শহরের দক্ষিণতম অংশে অবস্থিত এই এলাকা নেভি নগরের ঠিক উত্তর দিকে অবস্থিত। কফ প্যারেডের উত্তর দিকে অবস্থিত বধবর পার্ক, আম্বেডকর নগর ও কফ প্যারেডের বস্তি এলাকা। পূর্বদিকে কোলাবা কজওয়ে ও পশ্চিমে আরব সাগর অবস্থিত। এই অঞ্চলের বিশিষ্ট ব্যক্তিত্বদের মধ্যে উল্লেখযোগ্য আম্বানি পরিবার ও এম. এফ. হুসেন। কফ প্যারেডের অধিকাংশ অঞ্চলই সমুদ্রউত্থিত ভূভাগ। ১৯৬০-এর দশকে বম্বে সিটি ইমপ্রুভমেন্ট ট্রাস্ট বসতি অঞ্চল গঠনে লক্ষ্যে কোলাবার পশ্চিম উপকূলভাগে কিছুটা অঞ্চল সমুদ্র থেকে উদ্ধার করে কফ প্যারেড গঠন করেন।
কিন্তু প্রত্যক্ষদর্শীদের বয়ান থেকে সন্দেহ করা হয়, ২০০৮ সালের নভেম্বর মাসে মুম্বই হানার মূল আক্রমণকারীরা একটি নৌকায় করে এই অঞ্চলের মাধ্যমেই মুম্বইতে প্রবেশ করেছিল।
কোচবিহার লোকসভা কেন্দ্র

কোচবিহার লোকসভা কেন্দ্র হল ভারতের ৫৪৩টি লোকসভা কেন্দ্রের একটি। এই লোকসভা কেন্দ্র পশ্চিমবঙ্গ রাজ্যের কোচবিহারকে কেন্দ্র করে গঠিত। ১ নং কোচবিহার লোকসভা কেন্দ্রের অন্তর্গত ৭টি বিধানসভা কেন্দ্রই কোচবিহার জেলার অন্তর্গত। এই কেন্দ্রটি তফসিলি জাতি প্রার্থীদের জন্য সংরক্ষিত।
সীমানা পুনর্নির্ধারণ কমিশন কর্তৃক পশ্চিমবঙ্গে আইনসভা কেন্দ্রগুলির সীমানা পুনর্নির্ধারিত হওয়ার পর ২০০৯ সালের হিসেব অনুসারে তফসিলি জাতি প্রার্থীদের জন্য সংরক্ষিত কোচবিহার লোকসভা কেন্দ্রের অন্তর্গত বিধানসভা কেন্দ্রগুলি হল:
কোচবিহার জেলার মাথাভাঙা মহকুমা নিয়ে মাথাভাঙা ও শীতলকুচি বিধানসভা কেন্দ্রদুটি গঠিত। দিনহাটা মহকুমা নিয়ে দিনহাটা ও সিতাই বিধানসভা কেন্দ্রদুটি গঠিত। কোচবিহার সদর মহকুমা নিয়ে কোচবিহার উত্তর, কোচবিহার দক্ষিণ ও নাটাবাড়ি বিধানসভা কেন্দ্র তিনটি গঠিত। যদিও তুফানগঞ্জ মহকুমার কয়েকটি গ্রাম পঞ্চায়েতও নাটাবাড়ি বিধানসভা কেন্দ্রের অন্তর্গত।
সোনারং জোড়া মঠ

সোনারং জোড়া মঠ বাংলাদেশের অষ্টাদশ শতাব্দীর এই প্রত্নতত্ত্ব নিদর্শন। এটি মুন্সীগঞ্জ জেলার টংগিবাড়ী উপজেলার সোনারং গ্রামে অবস্থিত। কথিত ইতিহাসে জোড়া মঠ হিসাবে পরিচিত লাভ করলেও মুলত এটি জোড়া মন্দির। মন্দিরের একটি প্রস্তর লিপি থেকে জানা যায় এলাকার রূপচন্দ্র নামে হিন্দু লোক বড় কালীমন্দিরটি ১৮৪৩ সালে ও ছোট মন্দিরটি ১৮৮৬ সালে নির্মাণ করেন। ছোট মন্দিরটি মূলত শিবমন্দির। বড় মন্দিরটির উচ্চতা প্রায় ১৫ মিটার।
অষ্টভুজ আকৃতির এ মঠের দৈর্ঘ্যে ও প্রস্থে ২১ ফুট। বড় মন্দিরটির উচ্চতা প্রায় ১৫ মিটার । চুন-সুরকি দিয়ে তৈরি মঠের দেয়াল বেশ পুরু। মন্দির দুটির মুল উপাসনালয় কক্ষের সঙ্গের রয়েছে বারান্দা বড় মন্দিরের ১.৯৪ মিটার ও ছোটটিতে ১.৫ মিটার বারান্দা। এছাড়া মন্দিরের সামনের অংশে বেশ বড় আকারের একটি পুকুর রয়েছে। বড় মন্দিরটি তৈরির সমসাময়িক সময়ে এই পুকুরটি তৈরি করা হয়। মূল মন্দিরের ছাদ নিচু গোলাকার গম্বুজ আকৃতির।
সোনারং গ্রামে এক সময় হিন্দু সম্প্রদায়ের একচ্ছত্র আধিপত্য ছিল। মন্দিরের একটি নামফলক থেকে জানা যায় রূপচন্দ্র নামে এক হিন্দু বণিক জোড়া মঠের নির্মাতা। স্থাপনা দুটি মঠ নামে পরিচিতি পেলেও আসলে এগুলো হিন্দু মন্দির। কথিত আছে শ্রী রূপচন্দ্রের অন্ত্যষ্টিক্রিয়া এখানেই সমাপ্ত হয়েছে।
উইলিয়াম বাটলার ইয়েটস

উইলিয়াম বাটলার ইয়েটস () (১৩ জুন ১৮৬৫ – ২৮ জানুয়ারি ১৯৩৯) বিশ শতকের সাহিত্যাঙ্গণের একজন অন্যতম গুরুত্বপূর্ণ আইরিশ কবি, নাট্যকার, এবং প্রভাবশালী ব্যক্তিত্ব। তিনি আইরিশ ও ব্রিটিশ উভয় সাহিত্যেরই একজন প্রবাদ পুরুষ। জীবনের শেষ বছরগুলোতে তিনি দুই মেয়াদে আইরিশ সিনেটর হিসেবে দায়িত্ব পালন করেন। তার সাহিত্যকর্মে কেল্টিক সাহিত্য, লেডি গ্রেগরি, এবং অ্যাবি থিয়েটারের স্থপতি এডওয়ার্ড মার্টিনের গুরুত্বপূর্ণ প্রভাব বিদ্যামান। ১৯০০ সাল থেকে তাঁর কবিতা শারীরিক ও বাস্তবধর্মী হয়ে উঠতে থাকে । ১৯২৩ সালে তিনি সাহিত্যে নোবেল পুরস্কার লাভ করেন। তার পুরস্কার প্রাপ্তি সম্পর্কে নোবেল কমিটির বর্ণনা ছিলো, “অণুপ্রেরণা জাগানো কবিতা, যা খুবই শৈল্পিকভাবে পুরো জাতির স্পৃহা জাগানো ভাবটিকে প্রকাশ করেছে।” ইয়েটস ছিলেন কোনো ক্ষেত্রে সর্বোচ্চ সম্মানপ্রাপ্ত প্রথম আয়ারল্যান্ডীয়। তাকে বলা হয় সেই গুটিকয়েক সাহিত্যিকদের একজন যাঁদের সর্বোৎকৃষ্ট কাজগুলো লিখিত হয়েছে নোবেল পুরস্কার জয়ের পর। তাঁর এসকল কাজের মধ্যে আছে "দ্য টাওয়ার" (১৯২৮), এবং "দ্য উইন্ডিং স্টেয়ার অ্যান্ড আদার পোয়েমস" (১৯২৯)। 'ইস্টার সানডে' তার অন্যতম একটি বিখ্যাত কবিতা, যেটি আইরিশ বিপ্লবের ঘটনাকে তুলে ধরে।
ইয়েটস জন্মগ্রহণ ও পড়াশোনা করেছেন আয়ারল্যান্ডের ডাবলিন প্রদেশের স্যান্ডিমাউন্টে, কিন্তু তার শিশুকালের বেশিরভাগ সময় কেটেছে আয়ার‌ল্যান্ডের শহর কাউন্টি স্লিগোতে। যুবক বয়সেই তার কবিতা পড়ার শুরু, এবং এই বয়সেই তিনি আয়ারল্যান্ডীয় কিংবদন্তিগুলো ও অকাল্ট সাহিত্যের দ্বারা গভীরভাবে প্রভাবিত হন। তার প্রথম পর্যায়ের কাজগুলো জুড়ে এই প্রভাবে ছাড়া দেখা যায়। উনিশ শতকের শেষ পর্যন্ত তার এই কাজের ধারা চলতে থাকে। তার সর্বপ্রথম কবিতাগ্রন্থ প্রকাশিত হয় ১৮৮৯ সালে। ইয়েটসকে ধরা হয় ঐতিহ্যগত ভাবধারার অত্যন্ত দক্ষতাসম্পন্ন একজন কবি।
তমলুক লোকসভা কেন্দ্র

তমলুক লোকসভা কেন্দ্র ভারতের ৫৪৩টি সংসদীয় নির্বাচনী এলাকার মধ্যে একটি। পশ্চিমবঙ্গ রাজ্যের পূর্ব মেদিনীপুর জেলার তমলুক ও পার্শ্ববর্তী অঞ্চলগুলি নিয়ে এই লোকসভা কেন্দ্রটি গঠিত হয়েছে। উক্ত জেলার সাতটি বিধানসভা কেন্দ্রই এই লোকসভা কেন্দ্রের অন্তর্গত।
সীমানা পুনর্নির্ধারণ কমিশনের অধ্যাদেশ অনুযায়ী ২০০৬ সালে নিম্নলিখিত বিধানসভা কেন্দ্রগুলি নিয়ে ৩০ নং তমলুক লোকসভা কেন্দ্রটি পুনর্গঠিত হয়:
সীমানা পুনর্নির্ধারণের পূর্বে নিম্নলিখিত বিধানসভা কেন্দ্রগুলি তমলুক লোকসভা কেন্দ্রের অন্তর্গত ছিল: পাঁশকুড়া পূর্ব (২০১ নং বিধানসভা কেন্দ্র), তমলুক (২০২ নং বিধানসভা কেন্দ্র), ময়না (২০৩ নং বিধানসভা কেন্দ্র), মহিষাদল (২০৪ নং বিধানসভা কেন্দ্র), সূতাহাটা (তফসিলি জাতি) (২০৫ নং বিধানসভা কেন্দ্র), নন্দীগ্রাম (২০৬ নং বিধানসভা কেন্দ্র) ও নরঘাট (২০৭ নং বিধানসভা কেন্দ্র)।
২০০৯ সালের পূর্ববর্তী নির্বাচনগুলিতে এই লোকসভা কেন্দ্রের ফলাফল নিচে উদ্ধৃত হল:
এন আভান্ত

এন আভান্ত (সামনে)(সেশেল ক্রেওল: En Avant) সেশেলের জাতীয় সঙ্গীত। ১৯৭৬ সালে একে অবলম্বন করা হয়েছিল। এই গানের লেখক এবং সুরকারের নাম অজানা।
স্বাধীনতার পরে প্রথম দুই বছরের জন্য একে ব্যবহার করা হয়। পরে এটির পরিবর্তে "ফের সেসেলওয়া" (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
ফের সেসেলওয়া

ফের সেসেলওয়া (সেশেল গর্বিত হও) (সেশেল ক্রেওল: Fyer Seselwa) সেশেলের জাতীয় সঙ্গীত। ১৯৭৮ সালে একে অবলম্বন করা হয়েছিল। ১৯৭৮-১৯৯৬ সাল পর্যন্ত সেশেলের জাতীয় সঙ্গীত হিসেবে ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
এটি গানের কথা নেওয়া হয়েছে সমবেতভাবে এবং সুর দিয়েছেন "পিয়েরে দাসত্রোস-গেযে"।
আলাস্কা ক্রয়

<nowiki> </nowiki>আলাস্কা ক্রয় () হচ্ছে ১৮৬৭ সালে রুশ সাম্রাজ্যের কাছ থেকে যুক্তরাষ্ট্রের আলাস্কা ভূখণ্ড ক্রয়। এই ক্রয়টি সম্পাদিত হয় যুক্তরাষ্ট্রের তৎকালীন পররাষ্ট্রমন্ত্রী উইলিয়াম এইচ. স্টুয়ার্ডের আদেশে। আদেশানুযায়ী ১৮৬৭ সালের ৩০ মার্চ আলাস্কার ৫,৮৬,৪১২ (১,৫১৮,৮০০,১১ বর্গ কিলোমিটার) বর্গ মাইল ভূখণ্ড মার্কিন যুক্তরাষ্ট্রের ভূসীমায় যোগ হয়। পরবর্তীতে আধুনিক যুক্তরাষ্ট্রের একটি প্রদেশ হিসেবে আত্মপ্রকাশের পূর্বে আলাস্কার নাম ছিলো যথাক্রমে ডিপার্টমেন্ট অফ আলাস্কা, ডিস্ট্রিক্ট অফ আলাস্কা, এবং আলাস্কা টেরিটরি। ১৯৫৯ সালে আলাস্কা যুক্তরাষ্ট্রের একটি অঙ্গরাজ্য হিসেবে যুক্ত হয়। এই ক্রয় চুক্তিটি সারারাতব্যাপী একটি আলোচনার পর ৩০ মার্চ, ১৮৬৭-এর সকাল ৪টায় স্বাক্ষরিত হয়, এবং প্রতি একর ১.৯ সেন্ট হিসেবে (প্রতি বর্গ কিলোমিটার ৪.৭৪ ডলার) মোট মূল্য নির্ধারিত হয় প্রায় ৭২ লক্ষ মার্কিন ডলার।
গ্যাংস অব নিউ ইয়র্ক

গ্যাংস অফ নিউ ইয়র্ক () হচ্ছে ২০০২ সালে মুক্তিপ্রাপ্ত একটি মার্কিন ঐতিহাসিক চলচ্চিত্র, যা মূলত ১৯ শতকের নিউ ইয়র্ক সিটির ম্যানহাটনের ফাইফ পয়েন্ট এলাকাকে কেন্দ্র করে নির্মিত হয়েছে। এটি পরিচালনা করেছেন মার্টিন স্কোরসেজি, এবং চিত্রনাট্য লিখেছেন জে কক্স, স্টিভেন জেলিয়ান, এবং কেনেথ লনেরগান। চলচ্চিত্র তৈরি হয়েছে লেখক হার্বার্ট অ্যাশবুরির ১৯২৮ সালের বই "দ্য গ্যাংস অফ নিউ ইয়র্ক" অনুসারে। চলচ্চিত্রটির চিত্রধারণ হয়েছে ইতালির রোমে, এবং এটির বিপণনে ছিলো মিরাম্যাক্স ফিল্মস। চলচ্চিত্রটি ২০০৩ সালে সেরা চলচ্চিত্র বিভাগে একাডেমি পুরস্কারের জন্য মনোনীত হয়েছিলো।
নিউরাল নেটওয়ার্ক

সাধারণ কম্পিউটার প্রোগ্রাম গুলো অবুঝ ধরনের হয়ে থাকে; যেভাবে প্রোগ্রাম করা হয়, সে ভাবেই কাজ করে। নিজ থেকে কিছুই করতে পারে না। কিছু বিজ্ঞানী ভাবল মানুষ যেভাবে শিখে, সেভাবে যদি কম্পিউটার ও শিখতে পারে, তাহলে তো কম্পিউটার প্রোগ্রাম গুলো আরো সুন্দর হয়ে যাবে, শেখার উপর ভিত্তি করে কাজ করতে পারবে। কম্পিউটার প্রোগ্রামকে মানুষ যে ভাবে শিখে, কাজ করে, সেভাবে তৈরি করার প্রচেষ্টা থেকেই আর্টিফিশিয়াল নিউরাল নেটোওয়ার্ক শাখাটি সৃষ্টি হয়।
প্রথাগতভাবে, নিউরাল নেটওয়ার্ক (Neural Network) বলতে একটি নেটওয়ার্ক অথবা একটি জৈবিক নিউরনের (Biological Neurons) সার্কিটকে বোঝানো হত। আধুনিক যুগে নিউরাল নেটওয়ার্ক বলতে আরও একটি নেটওয়ার্ক কে বোঝায় যা আর্টিফিসিয়াল নিউরাল নেটওয়ার্ক (Artificial neural network) নামে পরিচত, যা মূলত আর্টিফিসিয়াল নিউরন বা নোডের সমন্নয়। সুতরাং, নিউরাল নেটওয়ার্ক শব্দটির দুইটি আলাদা ব্যবহার রয়েছেঃ
এই আর্টিকেলটিতে জৈবিক নিউরাল নেটওয়ার্ক এবং কৃত্রিম নিউরাল নেটওয়ার্ক এই দুই ধারণার সম্পর্কে আলোচনা করা হয়েছে।
সাধারণত জৈবিক নিউরাল নেটওয়ার্ক বলতে বোঝায় রাসায়নিক ভাবে সংযুক্ত, পরস্পর সহযোগী কিছু নিউরন এর দলকে। এক একটি নিউরন অপর অনেক নিউরনের সাথে যুক্ত থাকতে পারে। একটি নেটওয়ার্কে নিউরনের মোট সংখ্যা কিংবা, মোট রাসায়নিক সংযুক্তি সংখ্যার হিসাব অনেক ব্যপক। একটি নিউরন অপর একটি নিউরনের সাথে যে যোগসূত্র দিয়ে যুক্ত তাকে সিনাপ্স বলে। axon এবং dendrites এ সিনাপ্স ঘটতে দেখা যায়, অবশ্য Dendrodendritic microcircuits দ্বারা অন্যান্য বিবিধ প্রকার সংযুক্তিও ঘটতে দেখা যায়। নিউরোট্রান্সমিটার যে শুধু মাত্র বৈদুতিক সংকেত সঞ্চালন করে তা নয়, এর ব্যতিক্রম ও দেখা যায়। আর এ সমস্ত কারণেই নিউরাল নেটওয়ার্ক কে অনেক জটিল বলে মনে করা হয়।
কৃত্রিম বুদ্ধিমত্তা (Artificial intelligence) এবং বোধ ভিত্তিক মডেল (Cognative model) দ্বারা নিউরাল নেটয়ার্ক এর কিছু বৈশিষ্ট্যাবলীকে অনুকরণের (simulate) চেষ্টা করা হয়। প্রথম দিকে নিউরাল নেটয়ার্ক এর নির্দিষ্ট কিছু কাজ সমাধা করার কথা চিন্তা করা হলেও পরের দিকে জৈবিক নিউরাল নেটওয়ার্ক এর গাণিতিক মডেল তৈরির করার দিকে মননিবেশ করা হয়।
কৃত্রিম বুদ্ধিমত্তা (Artificial intelligence) দ্বারা কৃত্রিম নিউরাল নেটওয়ার্ককে বোঝানো হয়, ছবি বিশ্লেষণ অথবা সমন্বয় সাধনযোগ্য নিয়ন্ত্রণ কে কম্পিউটার সফটওয়্যার বা স্বশাসিত রোবোট এ খুব সুন্দর ভাবেই প্রয়োগ করা হয়েছে। বেশির ভাগ কৃত্রিম নিউরাল নেটওয়ার্কই পরিসংখ্যানিক অনুমান, বাছাইকরন ও নিয়ন্ত্রণ তত্ত্বের ভিত্তিতে গঠিত।
মস্তিক কীভাবে কাজ করে সেই চিন্তা থেকেই ১৮০০ সালের শেষের দিকে নিউরাল নেটওয়ার্ক ধারণার জন্ম হয়েছিল। এই ধারনাটি কম্পিউটার এর জগৎ এ ব্যবহার হয় টূরিন (Turing) এর বি-টাইপ মেশিন এবং পারসেপট্রন (perceptron) এ।
সিসিমপুর

সিসিমপুর হচ্ছে শিশুদের জন্য টেলিভিশন অনুষ্ঠান "সেসামি স্ট্রিট"-এর বাংলাদেশি সংস্করণ। এটির নতুন পর্ব প্রতি শুক্রবার বাংলাদেশ টেলিভিশনে প্রচারিত হয়ে থাকে। এছাড়াও, অনুষ্ঠানটি আরটিভি এবং দুরন্ত টিভিতে সম্প্রচার করা হয়ে থাকে। ১৪ এপ্রিল ২০০৪, পহেলা বৈশাখে অনুষ্ঠানটি যাত্রা শুরু করে৷
প্রথম মৌসুমে এটির মোট ২৬টি পর্ব নির্মিত হয়, এবং ফেব্রুয়ারি ২০০৬ পর্যন্ত এটির দ্বিতীয় মৌসুমে ৩৬টি পর্ব নির্মিত হয়। ইউএসএইড এই অনুষ্ঠানটি নির্মাণে আর্থিক সহায়তা প্রদান করে থাকে। অনুষ্ঠানটি ১২ টি মৌসুমে ৭০০ এরও অধিক পর্ব প্রচারিত হয়েছে। ২০২৩ সালের ফেব্রুয়ারিতে এর ১৫ তম্ম মৌসুম শুরু হয়।
২০০৭ সালে এসিপিআর পরিচালিত একটি গবেষণায় দেখা যায়, যেসব শিশু "সিসিমপুর" অনুষ্ঠানটি নিয়মিত দেখে, তারা তাদের চেয়ে এক বছরের বড় শিশু, যারা "সিসিমপুর" দেখে না, তাদের চেয়ে ভাষা, বর্ণ, গণিত ও সামাজিক-সাংস্কৃতিক বিষয়ে বেশি দক্ষতা প্রদর্শন করে থাকে। এছাড়া, বিবিসি ওয়ার্ল্ড সার্ভিস ট্রাস্ট পরিচালিত একটি জরিপে "সিসিমপুর" শিশুতোষ অনুষ্ঠান হিসেবে শীর্ষস্থানীয় এবং সামগ্রিকভাবে তৃতীয় জনপ্রিয় অনুষ্ঠান হিসেবে নির্বাচিত হয়।
বিসিআইসি কলেজ

বিসিআইসি কলেজ বাংলাদেশ কেমিক্যাল ইন্ডাষ্ট্রিজ কর্পোরেশন (শিল্প মন্ত্রণালয়) কর্তৃক পরিচালিত একটি স্বনামধন্য শিক্ষাপ্রতিষ্ঠান। কলেজটি সুশৃঙ্খলভাবে পরিচালনা ও শিক্ষার মান আরো বৃদ্ধির লক্ষ্যে এটি ২০১৮ সাল থেকে বাংলাদেশ সেনাবাহিনীর অফিসার দ্বারা পরিচালিত হচ্ছে। শৃঙ্খলা,শিক্ষা,নৈতিকতা এবং মানবিতা এই চারটি স্তম্ভের উপর ভিত্তি করে কলেজটি পরিচালিত হয়। কলেজটি মিরপুর বোটানিক্যাল গার্ডেন (জাতীয় উদ্ভিদ উদ্যান) ও ঢাকা চিড়িয়াখানার কোল ঘেঁষে ৫.১৬ একর এলাকার অবস্থিত। যেখানে একদিকে রয়েছে রাজধানী শহরের সার্বিক সুবিধাদি; অপর দিকে রয়েছে শ্যামলীময় পল্লী-প্রকৃতির বিদ্যালাভোপযোগী পরিবেশ। ১৯৮৩ সালে স্কুল শাখার মাধ্যমে কলেজের যাত্রা শুরু। বিসিআইসি স্কুল শাখাও বিসিআইসি কলেজ নামে পরিচিত। বর্তমানে শুধু কলেজ শাখায় ছাত্র-ছাত্রীর সংখ্যা ২০০০ এর অধিক।
এ কলেজে রয়েছেঃ প্রশস্ত শ্রেণীকক্ষ, বিষয়ভিত্তিক গবেষণাগার, ৬৫০০ বই বিশিষ্ট লাইব্রেরী, মসজিদ, খেলাধুলার মাঠ, কম্পিউটার ও সাচিবিক বিদ্যা ল্যাব। আর এগুলোর সাথে নিয়মিত আন্তঃ ও জাতীয় পর্যায়ের সহপাঠ কার্যক্রম কলেজটিকে করে তুলেছে ঢাকা শিক্ষা বোর্ডের অন্যতম সেরা কলেজগুলোর মধ্যে একটি।
পশ্চিমবঙ্গের বিশ্ববিদ্যালয়ের তালিকা

পশ্চিমবঙ্গের বিশ্ববিদ্যালয়গুলির একটি তালিকা নিচে দেওয়া হলো।
Bengal Engineering & Science University, Shibpur
ফরাসি ইস্ট ইন্ডিয়া কোম্পানি

ফরাসি ইস্ট ইন্ডিয়া কোম্পানি (ফরাসি: "La Compagnie française des Indes orientales" বা "Compagnie française pour le commerce des Indes orientales") ছিল একটি বাণিজ্যিক প্রতিষ্ঠান। ১৬৬৪ সালে ব্রিটিশ ও ডাচ ইস্ট ইন্ডিয়া কোম্পানিদুটির সঙ্গে প্রতিযোগিতাকল্পে এই সংস্থাটি প্রতিষ্ঠা করা হয়।
জ্যঁ-ব্যপ্তিস্ত কোলবার্টের পরিকল্পনা অনুযায়ী রাজা চতুর্দশ লুইয়ের সনদ অনুযায়ী পূর্ব গোলার্ধে ব্যবসাবাণিজ্য পরিচালনার লক্ষ্যে এই সংস্থাটি প্রতিষ্ঠিত হয়। Compagnie de Chine (১৬৬০), Compagnie d'Orient ও Compagnie de Madagascar নামে তিনটি পূর্বতন একত্রিত হয়ে ফরাসি ইস্ট ইন্ডিয়া কোম্পানি গড়ে ওঠে। কোম্পানির প্রথম ডিরেক্টর জেনারেল ছিলেন দে ফায়ে। তার সহকারী ছিলেন ফ্রান্সিস ক্যারন ও মারাকারা আভানচিন্টজ। ক্যারন ডাচ ইস্ট ইন্ডিয়া কোম্পানির অধীনে ৩০ বছর কর্মরত ছিলেন; তার কর্মজীবনের ২০ বছরই কেটেছিল জাপানে। অপরপক্ষে আভানচিন্টজ ছিলেন পারস্যের এসফাহনের অধিবাসী এক শক্তিশালী আর্মেনিয়ান বণিক।
১৬০৩ সালে প্রথম ভারতের দিকে রাষ্ট্র-প্রযোজিত ফরাসি সমুদ্রযাত্রার ঘটনাটি ঘটে। এই সমুদ্রযাত্রার ক্যাপ্টেন ছিলেন Paulmier de Gonneville of Honfleur। রাজা চতুর্থ হেনরি "Compagnie des Indes Orientales" নামক একটি কোম্পানিকে এই প্রথম অভিযানের অনুমোদন দেন। এই সনদ বলে উক্ত কোম্পানি ১৫ বছর ভারতে একচেটিয়া ফরাসি বাণিজ্যের অধিকার লাভ করে। কোলবার্টের "Compagnie des Indes Orientales" নামক সংস্থার পূর্বসূরি এই সংস্থা অবশ্য জয়েন্ট-স্টক কর্পোরেশন ছিল না। রাজাই ছিলেন এই সংস্থার অর্থের জোগানদাতা।
"Compagnie des Indes Orientales"-এর প্রাথমিক পুঁজি ছিল ১৫ মিলিয়ন লিভ্র্। এই কোম্পানি ৫০ বছর ভারতে একচেটিয়া ফরাসি বাণিজ্যের অধিকার লাভ করে। ১৭১৯ সালের মধ্যে কোম্পানি ভারতে প্রতিষ্ঠা লাভ করে। কিন্তু এই সময় কোম্পানির আর্থিক দুরবস্থা চলছিল। মুঘল সাম্রাজ্যের পতনের পর কোম্পানি ভারতের অভ্যন্তরীণ রাজনীতিতে হস্তক্ষেপ করতে শুরু করে। কিন্তু এই ব্যাপারে ইংরেজদের সঙ্গে প্রতিযোগিতায় তাদের পরাজয় ঘটে।
এরপর কোম্পানি আর আর্থিক দুরবস্থা কাটিয়ে উঠতে পারেনি। ফরাসি বিপ্লবের ২০ বছর পূর্বে ১৭৬৯ সালে ফ্রান্সের রাজা ষোড়শ লুই সকল সম্পত্তি সহ কোম্পানি অধিগ্রহণ করে নেন। রাজা কোম্পানির সকল ঋণ পরিশোধ করতেও অঙ্গীকারবদ্ধ হয়েছিলেন।
পন্ডিচেরি ও চন্দননগর সহ বেশ কয়েকটি ভারতীয় বাণিজ্যকেন্দ্র অবশ্য ১৯৫৪ সাল পর্যন্ত ফরাসি অধিকারভুক্ত ছিল।
এয়ার ফোর্স ওয়ান

এয়ার ফোর্স ওয়ান () হচ্ছে যুক্তরাষ্ট্র বিমান বাহিনীর প্রাতিষ্ঠানিক এয়ার ট্রাফিক কন্ট্রোল কল সাইন, যা যুক্তরাষ্ট্রের রাষ্ট্রপতিকে বহন করে এমন কোনো বিমানের জন্য প্রযোজ্য হয়। ১৯৯০ সাল থেকে রাষ্ট্রপতির ফ্লাইটগুলো দুটো বিশেষভাবে নির্মিত বোয়িং ৭৪৭-২০০বি সিরিজের বিমান দ্বারা পরিচালিত হয়ে আসছে। এই দুইটি বিমানে ইউনাইটেড স্টেটস মিলিটারি সিরিয়াল নম্বর হচ্ছে ২৮০০০ ও ২৯০০০। এই বিমানগুলোকে শুধুমাত্র তখনই এয়ার ফোর্স ওয়ান বলা হয় যখন রাষ্ট্রপতি স্বয়ং এটাতে উপবিষ্ট থাকেন। এছাড়া যদি কখনো রাষ্ট্রপতি অন্য কোনো বিমানেও সফর করেন তখন সেটিকেও এয়ার ফোর্স ওয়ান হিসেবে পরিগণিত হবে।
এয়ার ফোর্স ওয়ান মার্কিন রাষ্ট্রপতির ক্ষমতার একটি প্রতীক হিসেবে ধরা হয়। একই সাথে এই বিমানটি বিশ্বের অন্যতম বিখ্যাত এবং সবচেয়ে বেশি ছবিধারণকৃত বিমান।
 ১৯১০ সালের ১১ অক্টোবর, মার্কিন যুক্তরাষ্ট্রের প্রথম রাষ্ট্রপতি হিসেবে থিওডোর রুজভেল্ট বিমানে আরোহণ করেন। যদিও সেটি ছিলো মিসৌরির কাছে অবস্থিত কিনলক এয়ার ফিল্ড থেকে একটি রাইট ফ্লায়ারের মাধ্যমে। তিনি তখন রাষ্ট্রপতি হিসেবে কার্যরত ছিলেন না। তার উত্তরসূরী উইলিয়াম হাওয়ার্ড ট্যাফ্ট তখন রাষ্ট্রপতি হিসেবে কার্যরত ছিলেন। এই রেকর্ড তৈরিকারী অনুষ্ঠানটি দেশটিতে বিপুল সাড়া ফেলে এবং এখান থেকেই মার্কিন রাষ্ট্রপতিদের বিমান সফরের শুরু।
ফ্রাংকলিন ডি. রুজভেল্ট হচ্ছেন প্রথম মর্কিন রাষ্ট্রপতি যিনি তার কার্যকালে বিমানে আরোহণ করেন। দ্বিতীয় বিশ্বযুদ্ধের সময় রুজভেল্ট একটি প্যান-আমেরিকান বোয়িং ৩১৪-এ করে ১৯৪৩ সালের কাসাব্লাঙ্কা কনফারেন্সে যোগদানের উদ্দেশ্যে মরোক্কো সফর করেন। এ সফরে তিনি প্রায় ৫,৫০০ মাইল রাস্তা পাড়ি দেন। জার্মান সাবমেরিনগুলোর হুমকির কারণে আটলান্টিক যুদ্ধের সময়কালে এটিই ছিলো পরিবহনের সবচেয়ে নিরাপদ মাধ্যম।
মডেল (চারুকলা)

আর্ট মডেল হচ্ছে এক ধরনের মডেল যারা আলোকচিত্রী, চিত্রশিল্পী, ভাস্কর, এবং চিত্রশিল্পের সাথে জড়িত অন্যান্য শিল্পীদের জন্য পোজ বা ভঙ্গিমা সরবরাহ করেন। আর্ট মডেলরা প্রায় সময়ই পারিশ্রমিক গ্রহণ করেন। কিছু ক্ষেত্রে তারা পেশাদারও বটে, যাঁরা বিভিন্ন রকম চিত্র বা পোর্ট্রেটের ক্ষেত্রে মনুষ্য মডেল হিসেবে কাজ করেন। এই পোজের ভঙ্গিমা হতে পারে সম্পূর্ণ বা আংশিক।
চারুকলার শিক্ষানবিসদের জন্য মডেলদের প্রায়ই ব্যবহার করা হয়, তবে কিছু ক্ষেত্রে চিত্রশিল্পীরাও তাদের কাজের জন্য মডেল নিয়োগ দেন। যেসব স্থানে মডেল ব্যবহার হয় তার মধ্যে আছে, দেহাকৃতি অঙ্কন, ভাষ্কর্য তৈরি ও আলোকচিত্র গ্রহণ। এছাড়াও বাণিজ্যিকভাবে বিজ্ঞাপনের ক্ষেত্রেও মডেল ব্যবহার করা হয়।
পশ্চিমা চারুশিল্পের ইতিহাসে দেখা যায়, জীবিত মানুষের দেহাকৃতি অঙ্কন আঁকাআঁকি শিক্ষণ ও শৈলী বিকাশের একটি অন্যতম গুরুত্বপূর্ণ ও কার্যকর মাধ্যম। আর্ট স্কুল, শ্রেণীকক্ষ প্রভৃতি স্থানে, যেখানে উদ্দেশ্য আকার, বয়স, বর্ণভেদে মানুষের দেহাকৃতি অঙ্কণ শেখানো, সেসকল স্থানে একজন মনুষ্য মডেলের কোনো বিকল্প নেই। কিছুক্ষেত্রে একাধিক মডেল একসাথে বা অন্য কোনো প্রাণীর সাথে একসাথেও মডেলরা পোজ দিতে পারেন। সেটা হতে পারে বাস্তব বা কৃত্রিম পশ্চাৎপটে। সেই সাথে হতে পারে স্বাভাবিক বা কৃত্রিম আলোতে।
দেহাকৃতি অঙ্কনের জন্য বেশিরভাগ ক্ষেত্রেই নগ্ন মডেল ব্যবহৃত হয়, এবং সকল প্রকার কৃত্রিম বস্তুকে অগ্রাহ্য করা হয়, যেমন: বস্ত্র, অলঙ্কার, এবং কিছু ক্ষেত্রে চশমা। বাণিজ্যিক বিজ্ঞাপনের ক্ষেত্রেও এ ধরনের মডেলের ব্যবহার আছে।
নগ্নতাবাদ

নগ্নতাবাদ বা প্রকৃতিবাদ হচ্ছে এক ধরনের সামাজিক নগ্নতার ব্যক্তিগত ও জনপ্রকাশ্যরূপ লাভের উদ্দেশ্য এক প্রকার সাংস্কৃতিক ও রাজনৈতিক আন্দোলন। এটি প্রাত্যাহিক বা ব্যক্তিগত, পারিবারিক বা সামাজিক জীবনের ক্ষেত্রে নগ্নতার ব্যবহারকে সংজ্ঞায়িত করতেও ব্যবহৃত হতে পারে। 
নগ্নতাবাদ ইংরেজি আরো যেসকল পরিভাষায় পরিচিত তার মধ্যে আছে ‘’, ‘’, এবং সাম্প্রতিক কালের ‘’। কিন্তু কোনোটিই পুরোনো ও সর্বাধিক ব্যবহৃত পরিভাষা ‘’ (যুক্তরাষ্ট্রে ’ নামেই বেশি পরিচিত)-এর সমান বিস্তৃতি পায়নি।
নগ্নতাবাদীদের দর্শন বিভিন্ন সূত্র থেকে আগত। এই দর্শনের অনেকগুলো এসেছে স্বাস্থ্য ও শারীরিক সামর্থ্য সংক্রান্ত, যা এসেছে বিশ শতকের জার্মানি থেকে। এর পেছনে আছে প্রকৃতির কাছে ফিরে যাওয়ার ধারণা। এছাড়া সাম্যতার সৃষ্টিও এর পেছনে একটি স্পৃহা হিসেবে কাজ করেছে। জার্মানি থেকে পরবর্তীতে এই ধারণা ইংল্যান্ড, কানাডা, যুক্তরাষ্ট্র প্রভৃতি দেশে বিস্তার লাভ করে, এবং বিভিন্ন নেটওয়ার্ক ক্লাব তৈরি হয়। জার্মান নগ্নতাবাদীদের সংগঠন জার্মানিতে পারিবারিক ক্ষেত্রে ও বিনোদনমূলক খেলাধুলায় নগ্নতার প্রসারে কাজ করছে। এ কাজের একটি প্রচেষ্টা হিসেবে তারা জার্মান অলিম্পিক স্পোর্টস ফেডারেশনের সদস্যপদ লাভ করেছে। ফরাসিরা নগ্নতাবাদের প্রসারে দীর্ঘমেয়াদী ছুটিতে নগ্নতা উপভোগের উদ্দেশ্যে নির্দিষ্ট স্থানে বড় কমপ্লেক্স নির্মাণ করেছে। এই ধারণা পরবর্তীতে কানাডা ও যুক্তরাষ্ট্রেও প্রসারিত হয়েছে। এছাড়া নগ্নতাবাদী পর্যটকদের জন্য বিভিন্ন পর্যটনকেন্দ্র বা রিসোর্ট তৈরি হয়েছে। এই ধারণাটি সবচেয়ে বেশি দেখা যায় ক্যারিবীয় অঞ্চলে।
পাশাপাশি, বিশ্বের বিভিন্ন দেশে ব্যক্তিগত পর্যায়ে এটি অনুশীলন করা হয়ে থাকে।
নগ্নতাবাদের চর্চা বিভিন্নভাবে করা সম্ভব। মার্ক অ্যালাইন ডেসকাম্পস, নগ্নতাবাদকে বিভিন্ন প্রকারে ভাগ করেছেন। যেমন: ব্যক্তিগত নগ্নতাবাদ, পারিবারিক নগ্নতাবাদ, বুনো পরিবেশে নগ্নতাবাদ, সামাজিক নগ্নতাবাদ। এছাড়াও সামরিক নগ্নতাবাদ, ক্যাম্পেইনিং ইত্যাদি।
ঘরে ও বাগানে প্রায় সময়ই নগ্নতাবাদের চর্চা করা হয়। এটি হতে পারে একাকী বা পরিবারের সদস্য সহকারে।
কানাডীয় এক জরিপে দেখা যায়, ৩৯% কানাডীয় ঘরে নগ্ন অবস্থায় হাটাচলা করেন, এবং ব্রিটিশ কলাম্বিয়ায় এই হার ৫১%। ব্যক্তিগত নগ্নতার মধ্যে আছে নগ্ন অবস্থায় ঘুমানো। যদিও কিছু ক্ষেত্রে এটি স্বাস্থ্যগত উপকারের জন্যও করা হয়। কারণ দেখা গেছে নগ্ন অবস্থায় ঘুম আসতে সুবিধা হয়, এবং অনেক্ষণ ঘুমানো সম্ভব। অবশ্য সেই সাথে এটি আরামের কারণেও হতে পারে।
সামাজিক নগ্নতাবাদ () হচ্ছে সামাজিক প্রেক্ষাপটে নগ্নতার প্রসার। এটি হতে পারে বাসায় বন্ধুদের নিয়ে একটি নগ্ন অনুষ্ঠান আয়োজনের মাধ্যমে। আরো হতে পারে নগ্নতা চার্চার জন্য বিশেষভাবে কোনো স্থান তৈরির মাধ্যমে। যেমন: নগ্নতাবাদীদের জন্য ক্লাব, সেন্টার, রিসোর্ট, অন্য কোনো সুবিধাজনক স্থান স্থাপনের মাধ্যমে। এই পারিভাষিক ব্যাখ্যাটি অবশ্য স্থানভেদে পরিবর্তিত হয়। কোনো নগ্নতাবাদী অনুষ্ঠান বা কর্মকাণ্ডে পোশাক পরিবধান সাধারণত ঐচ্ছিক। ব্যতিক্রম হচ্ছে সুইমিং পুল ও সূর্যস্নানের স্থান, কারণ অনুমতি সাপেক্ষে এসকল স্থানে সম্পূর্ণ নগ্নতা আশা করা হয়। কিছু নগ্নতাবাদীদের কাছে এই নিয়মটি কিছুক্ষেত্রে বিতর্কের উৎস। স্বাস্থ্যগত ও নিরাপত্তাজনিত কারণে নগ্নতাবাদীদের জন্য নির্মিত স্থানে কর্মরত কর্মচারীদের জন্য কিছু ক্ষেত্রে পোশাক পরা বাধ্যতামূলক।
প্রকাশ্য নগ্নতা

প্রকাশ্য নগ্নতা ব্যক্তিগত পরিবেশ ছাড়া অন্য কোনো পরিবেশে কোনো ব্যক্তির নগ্ন অবস্থায় অবস্থান করাকে নির্দেশ করে। এর দ্বারা কোনো ব্যক্তিকে জন প্রকাশ্যে নগ্নভাবে বিচরণ বা অবস্থান করাকে বোঝানো হয়। কোনো ব্যক্তির বাসায়, বা ব্যক্তিগত স্থান বা পরিবেশে নগ্ন অবস্থায় বিচরণ করাকে প্রকাশ্যে নগ্নতা হিসেবে ধরা হয় না। এসকল ব্যক্তিগত স্থান বা বিশেষ পরিবেশের মধ্যে আছে সুইমিং পুল, ব্যায়ামাগার, নগ্নতাবাদীদের জন্য তৈরি ক্লাব বা রিসোর্ট ইত্যাদি। কারণ এসক স্থান নগ্নতাবাদীদের জন্যই বিশেষভাবে স্থাপিত। নগ্নতাবাদ সামাজিক নগ্নতার প্রচার করে, কিন্তু বেশিরভাগ ক্ষেত্রে তা ব্যক্তিগত বা প্রাতিষ্ঠানিকভাবে ঘোষিত বিশেষ স্থানের ক্ষেত্রেই প্রযোজ্য হয়।
কিছু ক্ষেত্রে প্রকাশ্য নগ্নতা বৈধ হতে পারে। উদাহরণস্বরূপ বিশ্বে বহু দেশ আছে যেখানে নগ্ন সৈকতগুলোতে, বা অন্য কিছু স্থানে অপ্রাতিষ্ঠানিকভাবে হলেও প্রকাশ্য নগ্নতাকে বৈধ ধরা হয়। সেসকল স্থানে কোনো ব্যক্তি নগ্নভাবে বিচরণ করার জন্য কোনো আইনত হুমকির স্বীকার হবেন না।
সেসকল স্থান ব্যতীত, বিভিন্ন সমাজে প্রকাশ্য নগ্নতার গ্রহণযোগ্যতা সমাজ হিসেবে গুরুতপূর্ণভাবে পরিবর্তিত হয়। কারো প্রতি দৃষ্টি আকর্ষণের জন্য নগ্নতা ব্যবহৃত হলে, অথবা কোনো কারণে এই ব্যাপারটি ঘটলে তা 'এক্সিবিশনিজম' নামে পরিচিত হতে পারে। কিছু মানুষ জনসম্মুখে নিজেদেরকে নগ্ন করে প্রচারণা আকর্ষণ করেন, যাঁরা স্ট্রিকার নামে পরিচিত। সাধারণত খেলাধুলা বা সামাজিক বিভিন্ন অনুষ্ঠানে স্ট্রিকিং দেখা যায়।
সমুদ্র সৈকত

বুনো সৈকত বলতে সেসকল সৈকতকে বোঝানো হয়, যেগুলোতে কোনো লাইফগার্ডের অস্তিত্ব নেই, বা কোনো কিছু দ্বারা নিয়ন্ত্রিত বা পরিচালিত হয় না; যেমন: হোটেল বা রিসোর্ট। এ ধরনের সৈকতকে মাঝে মাজে স্বীকৃতিহীন, অনুন্নত, অসংজ্ঞায়িত, বা অনাবিস্কৃত সৈকত হিসেবে অভিহিত করা হয়। বুনো সৈকত তাদের অস্পৃশ্য সৌন্দর্য, ও সংরক্ষিত প্রকৃতির জন্য বিশেষভাবে পরিচিত ও মূল্যবান। এগুলো সচারচর তুলনামূলকভাবে কম উন্নত স্থানগুলোতে দেখতে পাওয়া যায়। এর মধ্যে আছে পুয়ের্তো রিকো, থাইল্যান্ড, ও ইন্দোনেশিয়া।
দেখা যায় যে, যেসকল স্থানে বাতাসের প্রবাহ ও মহাসাগরীয় স্রোত কার্যকর হয়, সেসকল স্থানেই ভূতাত্ত্বিক পরিবর্তনের মাধ্যমে সমুদ্র সৈকতের সৃষ্টি হয়।
যদিও সমুদ্রতীর সাধারণত সমুদ্র সৈকত শব্দের সাথে যুক্ত, তথাপি সৈকতগুলি হ্রদ এবং বড় নদীরে আশেপাশেও পাওয়া যায়।
সমুদ্র সৈকতকে নিম্নোক্তভাবে উল্লেখ করা যেতে পারে:
সৈকতের আকার আকৃতি প্রধানত পানি এবং বাতাসের গতিবিধি দ্বারা পরিবর্তিত হয়ে থাকে। কর্দমাক্ত বা দ্রুত প্রবাহিত জল বা উচ্চ বাতাসের মতো আবহাওয়া সংশ্লিষ্ট ঘটনা সমুদ্রতীরের ক্ষয়সাধন করতে পারে।